Suurbritannia defitsiit võib ületada Kreeka oma
Investeerimispank Morgan Stanley prognoosib Suurbritanniale aastaiks 2013-14 Euroopa suurimat eelarvepuudujääki, mis ületaks isegi Kreeka oma.
Morgan Stanley vähendas Suurbritannia järgmise majandusaasta kasvuprognoose, mis viib eelarvepuudujäägi pisut alla 8% sisemajanduse kogutoodangust, teatas CNBC.
"See on kõrgeim kavandatud puudujääk Euroopas – kõrgem isegi kui Kreekas, Hispaanias, Iirimaal ja Portugalis," kinnitas pank, kelle puudujäägi prognoos on 25% suurem kui Suurbritannia valitsusel.
Eelmine kuu ütles Fitchi üks tippjuhte David Riley, et mis tahes kõrvalekalle praeguselt Suurbritannia kokkuhoiupoliitika kavast võib viia riigi praeguse AAA-reitingu langetamiseni.